
О Б Я В Л Е Н И Е

На основание чл. 25, ал. 2, т. 7, чл. 29, ал. 3, т. 3, чл. 64, ал. 1 и ал. 3, т. 1, във връзка с ал. 2 от Закона за социалните услуги и чл. 91, ал. 1 от Правилника за прилагане на Закона за социалните услуги, във връзка със Заповед № РД01-0116/21.01.2019 г. на изпълнителния директор на Агенцията за социално подпомагане и Заповед № РД01-0115/21.01.2019 г. на изпълнителния директор на Агенцията за социално подпомагане и Заповед № 50/21.01.2026 г. на кмета на Община Гоце Делчев,
ОБЩИНА ГОЦЕ ДЕЛЧЕВ
обявява
КОНКУРС за възлагане предоставянето на социални услуги „Център за настаняване от семеен тип за пълнолетни лица с психични разстройства“ с капацитет 15 места и „Център за настаняване от семеен тип за пълнолетни лица с деменция“ - капацитет 15 места в гр. Гоце Делчев, делегирани от държавата дейност, реализирани на територията на Община Гоце Делчев, с административен адрес: гр. Гоце Делчев, ул. “Иларион Макариополски“ № 10. 

Стандартите за качество на социалната услуга съобразно §1, ал.1 от ПЗР на Наредбата за качеството на социалните услуги включват:

· резидентна грижа;

· информиране и консултиране (като специализирана услуга);

· застъпничество и посредничество;

· терапия и рехабилитация (само стандартите за терапия);

обучение за придобиване на умения (като специализирана услуга). 

Ⅰ. Условия за участие.

1. В конкурса могат да участват:

1.1. Български физически лица, регистрирани по Търговския закон, и юридически лица;
1.2. Физически лица, извършващи търговска дейност, и юридически лица, регистрирани по законодателството на друга държава - членка на Европейския съюз, или на друга държава - страна по Споразумението за Европейското икономическо пространство.

2. В конкурса Не може да участва кандидат, който:

2.1. е обявен в несъстоятелност или е в производство за обявяване в несъстоятелност;

2.2. е в ликвидация;

2.3. е осъждан за престъпление от общ характер, като за юридическите лица това изискване се отнася за управителите им и за членовете на управителните и контролните им органи

2.4 чийто лиценз е бил отнеман на основание чл. 158, ал. 1, т. 7 от ЗСУ

2.5 е лишен от правото да упражнява определена професия или дейност съгласно законодателството на държавата, в която е извършено деянието;

2.6. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата. 

*Забележка: Всеки кандидат е длъжен да съобщи писмено на Община Гоце Делчев промените в обстоятелствата, настъпили в процеса на провеждане на конкурса в тридневен срок от настъпването им, като приложи и съответните документи, които ги доказват.

Документи за доказване:


На етап подаване на оферта, обстоятелствата се доказват с декларация от кандидата по образец- Приложение № 2.


Преди подписване на договора обстоятелствата се доказват, чрез представяне на следните документи:

· Удостоверение за наличие/липса на задължения от НАП – издадено след датата на издаване на настоящата заповед (оригинал);

· Удостоверение за наличие/липса на задължения от общината по седалището на участника и от Община Гоце Делчев - издадено след датата на издаване на настоящата заповед (оригинал); 

· Удостоверение от Агенция по вписванията за актуално състояние на участника;

· Удостоверение от Агенция по вписванията, от което да е видно, че същият не е в несъстоятелност или производство по несъстоятелност, процедура по ликвидация, не е преустановил дейността си;

· Свидетелство за съдимост
* Обстоятелствата, за които информацията е налична в публични регистри или може да бъде получена по служебен път от община Гоце Делчев, се установява от възложителя служебно, без да се изисква представяне на удостоверения от кандидатите, в съответствие с принципите на служебното начало, електронното управление и недопускане на излишна административна тежест.

II. Изисквания към кандидатите: 

1. Кандидатите за възлагане предоставянето на социални услуги, трябва да притежават валиден лиценз за всяка отделна социална услуга „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“, издаден от изпълнителния директор на Агенция за качеството на социалните услуги.

Минимално изискване:

Обхватът на лиценза следва да се отнася до:

- За услугата „Център за настаняване от семеен тип за пълнолетни лица с психични разстройства“ с капацитет 15 места: резидентна грижа; информиране и консултиране (като специализирана услуга); застъпничество и посредничество; терапия и рехабилитация (само стандартите за терапия); обучение за придобиване на умения (като специализирана услуга).
- За услугата „Център за настаняване от семеен тип за пълнолетни лица с деменция“ с капацитет 15 места: резидентна грижа; информиране и консултиране (като специализирана услуга); застъпничество и посредничество; терапия и рехабилитация (само стандартите за терапия); обучение за придобиване на умения (като специализирана услуга).
Документи за доказване на съответствието с минималното изискване:

Заверено копие от лиценз, издаден от изпълнителния директор на Агенция за качеството на социалните услуги.
2. Кандидатите да са създали и предоставят същия вид услуга, отговаряща на стандартите за качество, определени в НКСУ, социални услуги – предмет на възлагането. 
Минимално изискване:

- За услугата „Център за настаняване от семеен тип за пълнолетни лица с психични разстройства“ с капацитет 15 места - минимум 3 години;

- За услугата „Център за настаняване от семеен тип за пълнолетни лица с деменция“ с капацитет 15 места- минимум 3 години;
Документи за доказване на съответствието с минималното изискване:

Информация за опита на кандидата, чрез посочване на изискуемия опит, в т.ч. (стойности, дати и крайни получатели). 

*Информацията трябва да е придружена от документи доказващи изискуемия опит-препоръки, референции или друг подходящ документ, с посочени адреси и телефони за контакти на Възложители.

3. Кандидатите следва да разполагат с квалифициран персонал за управление и качествено предоставяне на всяка от социалните услуги: „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“, като всяка от услугите включва: резидентна грижа; информиране и консултиране (като специализирана услуга); застъпничество и посредничество; терапия и рехабилитация (само стандартите за терапия); обучение за придобиване на умения (като специализирана услуга), съгласно Наредба за качеството на социалните услуги и останалите нормативни актове в областта на социалните услуги. Кандидатът следва да разполага с основни (социален работник; медицинска сестра (при наличие на здравен кабинет)) и препоръчителни специалисти (психолог; трудовтерапевт/ерготерапевт; гериатричен специалист), които да осъществяват както дейности по ръководство и предоставяне на социалната услуга, така и служители, пряко ангажирани с обслужването на потребителите (санитар/асистент) и подпомагащи служители (готвач; хигиенист; шофьор/поддръжка).

Минимално изискване: 

Минималният брой по основните категории служители следва да е съобразен с броя на потребителите за всяка от услугите, като минималният изискуем коефициент за определяне числеността на служителите (0,9) съгласно Стандарт 9: Структура и квалификация на служителите, критерий 9.1 от Приложение № 12 към чл. 11, ал. 1 от Наредбата за качество на социалните услуги

Документи за доказване на съответствието с минималното изискване:

Списък с работния капацитет (персонал) на кандидата и квалификация на кадрите – Приложение № 4;

III. Изисквания към Техническо и Ценово предложение

4. Кандидатите следва да представят Техническо предложение със следното минимално съдържание:

4.1 Информация за досегашната работа на доставчика на социалната услуга. Представяне на кандидатстващата организация – цели, сфери на дейност, реализирани договори/проекти за предоставяне на социални услуги от датата на регистрация, в т.ч. през последните три години с посочване на срокове, финансиране, устойчивост. 

4.2 Програма за управление и предоставяне на социалните услуги, предмет на възлагането, която да съдържа: описание на видовете дейности и график за осъществяване на социалната услуга, цели, принципи и задачи на програмата, целева група, стратегия за устойчивост на услугите и преодоляване на рисковете, други характеристики.


4.3 Програма за развитие на качеството на предоставяните социални услуги, която съдържа: дейности за извършване на периодичен и годишен контрол и мониторинг на качеството, както и организация, и управление на услугата, квалификация и професионално развитие на служителите, които осъществяват дейността по предоставянето на услугата, ефективност на услугата с оглед на постигнатите резултати за лицата, които я ползват, в отговор на потребностите им.

5. Кандидатите следва да представят Ценово предложение със следното минимално съдържание:


5.1 Финансово предложение.


5.2. Декларация за липса или наличие на двойно финансиране за реализирането на социалните услуги.


5.3. Декларация за финансова стабилност, гарантираща упражняване на дейността по управление и предоставяне на социалните услуги – Образец № 8. Към декларацията се прилага и копие от годишния счетоводен баланс и от отчета за приходите и разходите за предходната година (копие, заверено за вярност, подписано и подпечатано от кандидата).

IV. Подробно описание на социалните услуги, предмет на възлагането, техните характеристики и специфики.


Конкурсът се провежда за възлагане предоставянето на социални услуги, които са специализирани по смисъла на чл. 12, ал. 3 от ЗСУ. Те се предоставят в гр. Гоце Делчев, Община Гоце Делчев и се финансират от държавния бюджет - „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“.


По смисъла на тази документация Възложител за възлагане предоставянето на социална услуга „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“ в гр. Гоце Делчев е кметът на Община Гоце Делчев.


По смисъла на тази документация частен доставчик на социална услуга (Изпълнител) е лице, притежаващо лиценз, издаден от изпълнителния директор на Агенция за качеството на социалните услуги, за предоставяне на социални услуги, което следва да осъществява дейността по предоставянето на социалните услуги „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“ в гр. Гоце Делчев.

1. В зависимост от основните групи дейности, социалните услуги се предоставят като:

· „Център за настаняване от семеен тип за пълнолетни лица с психични разстройства“ гр. Гоце Делчев :

· резидентна грижа;

· информиране и консултиране (като специализирана услуга);

· застъпничество и посредничество;

· терапия и рехабилитация (само стандартите за терапия);

обучение за придобиване на умения (като специализирана услуга).

· Основна цел - Осигуряването на предоставянето на социалната услуга „Център за настаняване от семеен тип за пълнолетни лица с психични разстройства“ гр. Гоце Делчев, съгласно изискванията на нормативната база и в съответствие с предвидените критерии и стандарти за предоставяне на социални услуги за пълнолетни лица в Република България;

· Целеви групи – пълнолетни лица с психични разстройства;

· Капацитет – Съгласно Заповед № РД01-0115/21.01.2019 г. на изпълнителния директор на Агенцията за социално подпомагане, социалната услуга „Център за настаняване от семеен тип за пълнолетни лица с психични разстройства“ гр. Гоце Делчев функционира при капацитет от 15 места;

· Ползване на социалната услуга - Потребителите на социалната услуга „Център за настаняване от семеен тип за пълнолетни лица с психични разстройства“ ползват услугата срещу заплащане на месечна такса, съгласно разпоредбите на чл. 102 и чл. 103 от Закона за социалните услуги и Тарифата за таксите за социалните услуги, финансирани от държавния бюджет както следва: 

· младежите от 18 до 21 годишна възраст, които до навършване на пълнолетие са ползвали резидентна грижа по реда на Закона за закрила на детето – безвъзмездно;

· лицата, които нямат доходи и влогове – безвъзмездно;

· потребители (младежи) над 18 годишна възраст, които не влизат в горните две хипотези  - срещу заплащане на месечна такса.

· „Център за настаняване от семеен тип за пълнолетни лица с деменция“ в гр. Гоце Делчев:

· резидентна грижа;

· информиране и консултиране (като специализирана услуга);

· застъпничество и посредничество;

· терапия и рехабилитация (само стандартите за терапия);

· обучение за придобиване на умения (като специализирана услуга).
· Основна цел - Осигуряването на предоставянето на социалната услуга „Център за настаняване от семеен тип за пълнолетни лица с деменция“ гр. Гоце Делчев, съгласно изискванията на нормативната база и в съответствие с предвидените критерии и стандарти за предоставяне на социални услуги за пълнолетни лица в Република България.

· Целеви групи – пълнолетни лица с деменция;

· Капацитет – Съгласно Заповед № РД01-0116/21.01.2019 г. на изпълнителния директор на Агенцията за социално подпомагане, социалната услуга „Център за настаняване от семеен тип за пълнолетни лица с деменция“ гр. Гоце Делчев функционира при капацитет от 15 места;

· Ползване на социалната услуга - Потребителите на социалната услуга „Център за настаняване от семеен тип за пълнолетни лица с деменция“ ползват услугата срещу заплащане на месечна такса, съгласно разпоредбите на чл. 102 и чл. 103 от Закона за социалните услуги и Тарифата за таксите за социалните услуги, финансирани от държавния бюджет както следва: 

· младежите от 18 до 21 годишна възраст, които до навършване на пълнолетие са ползвали резидентна грижа по реда на Закона за закрила на детето – безвъзмездно;

· лицата, които нямат доходи и влогове – безвъзмездно;

· потребители (младежи) над 18 годишна възраст, които не влизат в горните две хипотези  - срещу заплащане на месечна такса.


2. Предоставяните от избрания изпълнител социални услуги следва да бъдат в съответствие и да отговарят на изискванията на Закона за социалните услуги, Правилника за прилагането му, Наредбата за качеството на социалните услуги, както и на всички нормативни актове, методики и задължителни указания на компетентните органи, касаещи предоставянето на социални услуги, както и останалите релевантни международни и национални нормативни документи.


3. Материална база – Социалните услуги „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“ се предоставят в сграда, публична общинска собственост, намираща се в гр. Гоце Делчев, ул. „Иларион Макариополски“ № 10. Съобразно спецификата на услугата и потребностите на потребителите, в сградата са обособени общи и специализирани помещения:

· спални помещения;

· трапезарии за хранене;

· дневни;

· кабинети за индивидуална и групова работа;
· медицински кабинети;
· кабинет на социалния работник;
· общи и административни помещения и др.

Използването на общинската сграда от избрания изпълнител за осъществяването на дейността на предоставянето на социалната услуга се осъществява с отделен договор, сключен между него и Община Гоце Делчев в съответствие със Закона за общинската собственост.


4. Персонал – Във своите оферти кандидатите следва да изложат визията си за кадрово обезпечаване предоставянето на социалната услуга, като посочат необходимите специалисти и персонал за качественото и целесъобразно предоставяне на социалната услуга.


Избраният изпълнител задължително осигурява методическа подкрепа, въвеждащи и/или поддържащи обучения, регулярно консултиране на персонала, както и супервизии. При наличието на кризисна ситуация и работа с казус със сериозна проблематика, на специалиста да бъде осигурена и психологическа подкрепа.

V. Общ размер на финансирането за социалните услуги, предмет на възлагането, редът и сроковете за предоставяне на средствата.


1.Финансирането на социалните услуги се осъществява чрез общинския бюджет, като делегирани от държавата дейност в рамките на държавния стандарт за издръжка, определени с Решение на МС за съответната бюджетна година. 


2. Размерът на средствата за финансиране изпълнението на предмета на договора за възлагане предоставянето на социалната услуга за всяка следваща година се договаря между страните с анекс към договора и в съответствие с утвърдените с Държавния бюджет на Република България за съответната финансова година натурални показатели и стандарти за издръжка на делегираните от държавата дейности.


При наличие на по-висок финансов ресурс от определения за 2026 година през следващите календарни години, както и при наличие на преходен остатък от преходна календарна година, отделните разходи по групи могат да се завишат спрямо заложените във финансовото предложение към офертата на ИЗПЪЛНИТЕЛЯ, като това завишение се определя спрямо възникналата оперативна необходимост за качественото предоставяне на социалната услуга или като задължение спрямо действаща нормативна уредба.


3. Финансовите средства от утвърдения бюджет за дейността ще се предоставят ежемесечно на доставчика на социалната услуга след представяне и одобряване на Технически и Финансов отчет за социалната услуга, обект на настоящото възлагане за месеца, предхождащ текущия, придружени със съответната фактура.


4. Представените Техническото и Финансовото предложение, предоставени от кандидатите с конкурсната документация ги обвързва при спечелване на конкурса и представлява неразделна част от договора. Промени могат да бъдат правени по параграфите с изричното уведомление от страна на частния доставчик на всяко полугодие. Други промени се извършват чрез анекс към сключения договор при: 

• изменение на нормативната уредба; 

• промяна на финансовите стандарти за делегираните от държавата дейности; 

• промяна на вида или броя на местата в социалната услуга; 

• предписания на контролни органи; 

• непреодолима сила или непредвидени обстоятелства.

5. Частният доставчик представя месечни отчети по образец на Дирекция „Финансово-счетоводни дейности“ в Община Гоце Делчев, придружени от разходооправдателни документи за разходи, които съответстват на актуализираните Финансови предложения. 

6. Частният доставчик няма право да използва предоставеното финансиране за други услуги, дейности и разходи извън посочените в договора за възлагане предоставянето на социална услуга, съгласно изискванията на чл. 68, ал. 3 от Закона за социалните услуги.


7. Кметът на общината осъществява контрол за законосъобразното разходване на предоставените средства на частния доставчик, като в случай на установени нарушения уведомява Агенцията за качеството на социалните услуги за извършване на проверка на основание чл. 71, ал. 2 от Закона за социалните услуги. При потвърждение на нарушенията при разходването на предоставените средства кметът на общината прекратява договора за възлагане на предоставянето на социалната услуга. 


8. Частният доставчик на социалната услуга следва да организира дейността на „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“ гр. Гоце Делчев за срок от 5 (пет) години, считано от датата на влизане в сила на договора за възлагане предоставянето на социалните услуги.


9. Непредвиждането на средствата от държавния бюджет в Закона за държания бюджет за съответната финансова година за издръжка на социалната услуга като делегирана държавна дейност, както и неосигуряването на средства от бюджета на Община Гоце Делчев за съответната календарна година освобождава Възложителя от отговорност за плащане, респективно прекратява ангажиментите за предоставяне на социалната услуга от Изпълнителя за периода, в който не е осигурено финансиране.


10. Договорът за възлагане предоставянето на социалните услуги „Център за настаняване от семеен тип за пълнолетни лица с психични разстройства“ и „Център за настаняване от семеен тип за пълнолетни лица с деменция“ гр. Гоце Делчев със спечелилия конкурса кандидат ще се сключи след обявяване на резултатите от конкурса. 

ⅤI. Документи за участие:
1. Заявление за участие в конкурса – Приложение № 1;

2. Декларация от кандидата- Приложение № 2;

3. Лиценз, издаден от изпълнителния директор на Агенция за качеството на социалните услуги (заверено копие);

4. Информация за опита на кандидата- Приложение № 3;

5. Документи доказващи изискуемия опит-препоръки, референции или друг подходящ документ, с посочени адреси и телефони за контакти на Възложители.

6. Списък с работния капацитет (персонал) на кандидата и квалификация на кадрите – Приложение № 4;

7. Техническо предложение - Приложение № 5;

Приложения към Техническо предложение:

· Информация за досегашната работа на доставчика на социалната услуга. Представяне на кандидатстващата организация – цели, сфери на дейност, реализирани договори/проекти за предоставяне на социални услуги от датата на регистрация, в т.ч. през последните три години с посочване на срокове, финансиране, устойчивост. 
· Програма за управление и предоставяне на социалните услуги, предмет на възлагането, която да съдържа: описание на видовете дейности и график за осъществяване на социалната услуга, цели, принципи и задачи на програмата, целева група, стратегия за устойчивост на услугите и преодоляване на рисковете, други характеристики.

· Програма за развитие на качеството на предоставяните социални услуги, която съдържа: дейности за извършване на периодичен и годишен контрол и мониторинг на качеството, както и организация, и управление на услугата, квалификация и професионално развитие на служителите, които осъществяват дейността по предоставянето на услугата, ефективност на услугата с оглед на постигнатите резултати за лицата, които я ползват, в отговор на потребностите им.

8. Ценово предложение - Приложение № 6;

Приложения към Ценово предложение:

· Декларация за липса или наличие на двойно финансиране за реализирането на социалните услуги- Приложение № 7.

· Декларация за финансова стабилност, гарантираща упражняване на дейността по управление и предоставяне на социалните услуги. - Приложение № 8. Към декларацията се прилага и копие от годишния счетоводен баланс и от отчета за приходите и разходите за предходната година-2025 г. (копие, заверено за вярност, подписано и подпечатано от кандидата). 

ⅤII. Дата, час и начин на провеждане на конкурса.

1. Конкурсът ще се проведе по документи (неприсъствено за кандидатите) на 11.03.2026 г. от 10,00  ч. от Комисия, назначена със заповед на кмета на Община Гоце Делчев, състояща се от нечетен брой членове. В 14-дневен срок от провеждане на конкурса Комисията извършва оценка на кандидатите. 

2. Конкурсът ще се проведе на два етапа:

• Първи етап – Комисията разглежда представените от кандидатите документи и проверява наличието и редовността им. Кандидат, който не е предоставил всички изискващи се по т. VI документи, е длъжен да ги представи в срок до 5 работни дни от датата на получаване на писмо с искане за представяне на допълнителни документи от Комисията. 

Кандидат, който не отговаря на условията за участие и не е предоставил всички изискуеми документи, не се допуска до участие във втория етап на конкурса и се отстранява.

• Втори етап – Комисията разглежда, оценява и класира представените Техническо и ценово предложение от кандидатите за предоставяне на социалните услуги. 

3. Предложенията се отварят, разглеждат и оценяват по реда на тяхното постъпване в деловодството на община Гоце Делчев.

4. Комисията съставя Протоколи за своята работа и класира участниците в конкурса. Когато член на Комисията е против взетото решение, той подписва протокола с особено мнение и писмено излага мотивите си.

ⅤⅠII.  Краен срок и място за подаване на документи:


1. Кандидатите представят своите предложения в срок до 10.03.2026 г. всеки делничен ден от 08:00 часа до 12:00 часа и от 13:00 часа до 17:00 часа. в „Център за информация и обслужване на гражданите”, гише № 1 „Деловодство” в Община Гоце Делчев с адрес: гр. Гоце Делчев, ул. "Царица Йоанна" № 2.

2. Кандидатите представят своите предложения в запечатан непрозрачен плик на хартиен и на магнитен носител. При приемане на предложенията от служител от Центъра за административно обслужване в Община Гоце Делчев върху плика се отбелязват входящ №, дата и час на получаването му. При желание от страна на кандидата му се издава документ за внасяне на предложението.


3. Документите се подават лично от кандидата/представляващия го, упълномощен представител на кандидата с нотариално заверено пълномощно или по пощата/куриерска фирма чрез препоръчано писмо с обратна разписка.


4. Документи може да се подават по електронен път на електронната поща на общината - obshtina@gotsedelchev.bg. или чрез Системата за сигурно електронно връчване, като в тези случаи заявлението по т.6.1. и декларацията по т. 6.2. следва да бъдат подписани от кандидата с електронен подпис.

 
5. Предложения, подадени след крайния срок, не се приемат.

IX. Краен срок за обявяване на резултатите от конкурса.
1. В 14-дневен срок от провеждането на конкурса, комисията извършва оценка на подадените предложения и изготвя протокол за класиране на кандидатите.

2. Въз основа на протокола изготвен от комисията, кметът на общината, в срок от 3 работни дни след представянето му от комисията, издава заповед за определяне на спечелилия конкурса кандидат.

3. Резултатите от конкурса се съобщават на участвалите в него кандидати в срок до 7 работни дни от издаването на заповедта. Заповедта на кмета може да бъде обжалване по реда на Административнопроцесуалния кодекс.

4. Въз основа на заповедта за определяне класирането на кандидатите, кметът на Община Гоце Делчев сключва договор с кандидата, класиран на първо място, съобразно предвиденото в настоящата заповед и в съответствие с представената от кандидата Програма за управление и предоставяне на социалните услуги и Програма за развитие на качеството на предоставяните социални услуги.

5. При възникване на обективна необходимост, на заповедта по т.4 може да бъде определено предварително изпълнение на основание чл.60, ал.1 от Административнопроцесуалния кодекс. В тези случаи кметът на Община Гоце Делчев сключва договор с кандидата, класиран на първо място, преди заповедта по т.4 да е влязла в законна сила. При евентуалната ѝ отмяна от съда, договорът, сключен по реда на настоящата точка, автоматично се прекратява от деня на влизане в законна сила на решението на съда.

X. Начин на оценяване.
Допуснатите кандидати ще бъдат оценявани на база следните критерии и съответния максимален брой точки:

1. (Критерий А) Съответствие на кандидата с предварително обявените условия – максимален брой точки 10;
1.1 Кандидат, чието представяне съгласно т. 4.1 от настоящата заповед е пълно и съдържа всички изискуеми елементи, съответства на изискванията на възложителя, получава 10 точки.

1.2 Кандидат, чието представяне съгласно т. 4.1 от настоящата заповед не е пълно и не съдържа 1 от изискуемите елементи или съответства частично на изискванията на възложителя, получава 5 точки.

1.3 Кандидат, чието представяне съгласно 4.1 от настоящата заповед от обявлението е кратко, схематично, не съдържа повече от един от изискуемите елементи, не съответства на изискванията на възложителя, получава 0 точки.

2. (Критерий Б) Опит на кандидата в предоставянето на социалните услуги, предмет на възлагането – максимален брой точки 15 (сборът между т.2.1 и т.2.2);

2.1. (Критерий Б1) Опит в предоставянето на социални услуги – максимален брой точки 10


2.1.1. Кандидат, който е удостоверил изпълнението на договор за предоставянето на 2 или повече социални услуги от същия вид съгласно ЗСУ получава 10 точки.

2.1.2. Кандидат, който е удостоверил изпълнението на договор за предоставянето на 1 социална услуга от същия вид съгласно ЗСУ получава 5 точки.

2.2. (Критерий Б2) Репутация - максимален брой точки 5


2.2.1. Кандидат, който чрез представени препоръки е удостоверил репутация при различни видове от изброените партньори в предоставянето на социални услуги: местни власти, държавни организации, международни организации, други НПО, работодателски, обучителни организации, финансиращи организации- получава 5 точки.

2.2.2. Кандидат, който чрез представени препоръки е удостоверил репутация само при други НПО или при местни власти и държавни организации в предоставянето на социални услуги, получава 2 точки.

3. (Критерий В) Квалификация на служителите за организация, управление и предоставяне на социалните услуги – максимален брой точки 15. 

3.1. Кандидат, чиято справка за квалификация на служителите за организация и управление на кадрите удостоверява всички долупосочени компоненти, получава 15 точки:


3.1.1. ангажираните от кандидата служители като численост, длъжности, специалности, квалификация за изпълнението на всички дейности, с качество, съответстващо на нормативните изисквания;


3.1.2. кандидатът е представил организация на работата на персонала (с взаимовръзки и подчиненост), подробно разписани задължения и отговорности на персонала, необходими за успешно предоставяне на социалната услуга;


3.1.3. описаните задължения и отговорности на членовете на екипа, ангажиран с предоставяне на услугата, са съобразени с професионалната компетентност на експертите и покриват изпълнението на всички дейности;


3.1.4. показана е възможността за взаимна заменяемост на участниците в екипа, координация на дейностите, взаимодействие с различните участници в процеса на изпълнение на услугата


3.2. Ако в предложението на кандидата са налице 4 от изброените по-горе обстоятелства (от т.3.1.1. до т.3.1.4), същият получава 10 точки;


3.3. Ако в предложението на кандидата са налице 3 от изброените по-горе обстоятелства (от т.3.1.1. до т.3.1.4), същият получава 7 точки;


3.4. Ако в предложението на кандидата са налице 2 от изброените по-горе обстоятелства (от т.3.1.1. до т.3.1.4), същият получава 4 точки;


3.5. Ако в предложението на кандидата е налице 1 от изброените по-горе обстоятелства (от т.3.1.1. до т.3.1.4), същият получава 1 точки;


3.6. Ако в предложението на кандидата не е налице нито 1 от изброените по-горе обстоятелства (от т.3.1.1. до т.3.1.4), същият получава 0 точки.
4. (Критерий Г)Финансова стабилност на кандидата – максимален брой точки 10. 

4.1. Положителен финансов резултат, виден от Отчета за приходите и разходите с липса на публични задължения и задължения към други лица – 10 точки.


4.2. Положителен финансов резултат, виден от Отчета за приходите и разходите с липса на публични задължения и наличие на задължения към други лица, които задължения са обезпечени от кандидата – 5 точки;


4.3. Отрицателен финансов резултат, виден от Отчета за приходите и разходите с наличие на публични задължения и наличие на задължения към други лица – 0 точки.

5. (Критерий Д) Представена от кандидата Програма за управление и предоставяне на социалната услуга и Програма за развитие на нейното качество. предмет на възлагането – максимален брой точки 50 (сборът между т.5.1 и т.5.2).

5.1. (Критерий Д1) Техническо предложение - максимален брой точки 30
5.1.1. Ако в документите на кандидата са налице всяко едно от изброените обстоятелства, същият получава 30 точки:


5.1.1.1. кандидатът е определил целите на конкурсната услуга в съответствие с нормативните изисквания и е посочил очаквани резултати и ефективност от предоставянето на социалната услуга, отговарящи на предшестващия анализ и взаимосвързани с целите на социалната услуга;


5.1.1.2. кандидатът е дал характеристика на целевата група на конкурсната услуга, количествено, качествено, с посочване на нуждите ѝ;


5.1.1.3. кандидатът е дал оценка на очаквания брой бенефициенти съобразно капацитета на услугата;


5.1.1.4. кандидатът е предложил съобразена с нормативните изисквания Програма за развитие на качеството на социалната услуга;


5.1.1.5. кандидатът е представил подробно описание на всички дейности, които предвижда да извърши; 


5.1.1.6. дейностите, които предвижда да извърши кандидатът, са съобразени с вида на социална услуга и с нормативните изисквания и представляват предпоставки за осигуряване на качествена услуга;


5.1.1.7. дейностите са насочени към постигане на заложените резултати;


5.1.1.8. не са налице недопустими дейности (т.е. излизащи извън присъщите за социалната услуга);


5.1.1.9. кандидатът е представил времеви график на всички дейности, които предвижда да извърши, съобразен с нормативните изисквания;


5.1.1.10. кандидатът е описал разнообразни инструменти за проверка на качеството на услугата, като обвързва индикаторите с документация и налични факти, наблюдение на дейността и обратна връзка от потребителите и други заинтересовани страни; 


5.1.1.11. кандидатът е описал отговарящи на нормативните изисквания мерки за защита на личните данни на потребителите на услугата.

5.1.2. Ако в предложението на кандидата са налице 10 от изброените по-горе обстоятелства (от т.5.1.1.1. до т.5.1.1.11), същият получава 25 точки


5.1.3. Ако в предложението на кандидата са налице 9 от изброените по-горе обстоятелства (от т.5.1.1.1. до т.5.1.1.11), същият получава 20 точки


5.1.4. Ако в предложението на кандидата са налице 8 от изброените по-горе обстоятелства (от т.5.1.1.1. до т.5.1.1.11), същият получава 15 точки


5.1.5. Ако в предложението на кандидата са налице от 7 от изброените по-горе обстоятелства (от т.5.1.1.1. до т.5.1.1.11), същият получава 10 точки


5.1.6. Ако в предложението на кандидата са налице от 6 от изброените по-горе обстоятелства (от т.5.1.1.1. до т.5.1.1.11), същият получава 5 точки


5.1.8. Ако в предложението на кандидата са налице 5 и по-малко от изброените по-горе обстоятелства (от т.5.1.1.1. до т.5.1.1.11), същият получава 1 точки.


5.2. (Критерий Д2) Финансово предложение - максимален брой точки 20


5.2.1. Детайлност, приложимост на разработения план за разходване на средствата по параграфи и обоснованост на предложените разходи - максимален брой точки 15:


5.2.1.1. Кандидат, чието финансово предложение представлява цифрово верен формуляр за разпределение на средствата по параграфи; в който разходите са разпределени в частите за персонал и издръжка така, че се гарантира качеството на услугата; разходите са подробно обосновани в детайлната обосновка; финансирани са всички дейности, получава 15 точки.


5.2.1.2. Кандидат, чието финансово предложение съдържа до 3 цифрови грешки или до 3 грешки при разпределение на средствата по параграфи; или разходите са кратко и непълно обосновани в детайлната обосновка; или липсва обосновка за някои разходи/, получава 10 точки.


5.2.1.3. Кандидат, чието финансово предложение съдържа 4 и повече цифрови грешки или 4 и повече грешки при разпределение на средствата по параграфи; или голяма част от разходите не са обосновани в детайлната обосновка; или някои дейности не са финансирани достатъчно за осъществяването им за съответния времеви период, получава 5 точки.


5.2.1.4. Кандидат, в чието финансово предложение ключови за осъществяването на услугата дейности не са финансирани или има недопустими разходи (съгласно съществуващи указания на Министерство на финансите) получава 0 точки.


5.2.2. Възможности за привличане на допълнителни средства - максимален брой точки 5:


5.2.2.1. Кандидат, който е предвидил възможност за привличане на допълнителни средства извън финансовия стандарт за предоставяне на социалната услуга, получава 5 точки.


5.2.2.2. Кандидат, който не е предвидил възможност за привличане на допълнителни средства извън държавния стандарт за предоставяне на социалната услуга, получава 0 точки
Резултатът се изчислява по следната формула: 

КО= А+Б+В+Г+Д, където:

КО е комплексна оценка – максимален брой точки 100

А. Съответствие на кандидата с предварително обявените условия.

Б. Опит на кандидата в предоставянето на социални услуги и репутация.

В. Квалификация на служителите за организация и управление на социалната услуга.

Г. Финансова стабилност на кандидата.

Д. Програма за управление и предоставяне на социалната услуга и Програма за развитие на нейното качество.

Б= Б1+Б2

Където 

Б е Опит на кандидата в предоставянето на социални услуги и репутация.

Б1 е Опит в предоставянето на социални услуги.

Б2 е Репутация.

Д=Д1+Д2

Където

Д е Програма за управление и предоставяне на социалната услуга и Програма за развитие на нейното качество.

Д1 е Техническо предложение.

Д2 е Финансово предложение.

Д2=Д2.1+Д2.2

Д2 е Финансово предложение.

Д2.1 е Детайлност, приложимост на разработения план за разходване на средствата по параграфи и обоснованост на предложените разходи.

Д2.2 е Възможности за привличане на допълнителни средства.

При равен брой точки, за класиран на първо място се обявява кандидатът, получил по-голям брой точки по критерий Д.

Комисията провежда жребий за определяне на изпълнител между класираните на първо място оферти, ако кандидатите не могат да бъдат класирани в съответствие с реда посочен по- горе.
ⅩI. Прекратяване на процедурата

Конкурсът се прекратява от кмета на Община Гоце Делчев, в случаите, когато:

1. В обявения срок няма постъпили предложения;

2. Всички предложения не отговарят на предварително обявените в тази документация условия;

3. Класираният на първо място кандидат откаже да сключи договор за възлагане на социалната услуга и следващия класиран кандидат също откаже сключването на договор след покана от страна на Възложителя;

4. Отпадане на основанията за провеждане на конкурса в резултат на съществена промяна в обстоятелствата.
Цялата конкурсна документация, в това число и образците на документи, заинтересованите лица и кандидатите могат да намерят, изтеглят и да се запознаят на официалната интернет страница на Община Гоце Делчев - gotsedelchev.bg, в раздел  „Съобщения“.
Информация може да бъде получена от Център за информация и обслужване на гражданите на Община Гоце Делчев, намиращ се на административен адрес: гр. Гоце Делчев, ул.”Царица Йоанна” № 2 всеки делничен ден от 08:00 часа до 12:00 часа и от 13:00 часа до 17:00 часа.
ОБЩИНА ГОЦЕ ДЕЛЧЕВ








2900 гр. Гоце Делчев, ул. ”Царица Йоанна” № 2, тел.: 0888006080 (ц), 

e-mail: obshtina@gotsedelchev.bg, www.gotsedelchev.bg 


